fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi de fi en fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Sokeripitoisten virvoitusjuomien kulutuksen vähentäminen on askel kohti parempaa ravitsemusta - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Kansainvälisesti tarkasteltuna Suomessa juodaan vähemmän virvoitusjuomia kuin muissa maissa. Suomen Panimoliitto on kuitenkin raportoinut, että kaikkien virvoitusjuomien kulutus on lisääntynyt Suomessa 10 prosenttia vuodesta 2017 vuoteen 2018.
Sokerilla makeutettujen virvoitusjuomien kohdalla kulutus ei ole merkittävästi vähentynyt pidemmällä aikavälillä, ja niitä juodaan edelleen enemmän kuin sokerittomia vaihtoehtoja. Erityisen hyvin suomalaisille maistuvat kolajuomat.
Amerikkalainen Coca-Cola on Suomen ja maailman ostetuin virvoitusjuomabrändi. Suomessa Coca-Cola-tuotteita valmistaa ja myy Sinebrychoff, joka on kansainvälisen Coca Cola Companyn suomalainen lisenssiyhteistyökumppani.
Yhtiö kertoi Helsingin Sanomissa 6.10.2019 julkaistussa artikkelissa toimintansa periaatteista. Coca-Colan emoyhtiö suojelee klassisen eli alkuperäisen kasviuutejuoman reseptiä, jonka keskeisenä elementtinä on kasviuutteen, luonnollisten aromien ja sokerin muodostama aromipohja.
Vaikka reseptiä ei tunneta, tiedetään, että klassisen kolajuoman sokeripitoisuus Suomessa ja muissa EU-maissa on 10,6 grammaa desilitraa kohti.
Koska kansalliset valmistajat tekevät omaa tuotekehitystään, vaihtelevat klassisen kolajuoman sokeripitoisuudet maailmanlaajuisesti. Näin ollen yrityksillä on mahdollisuus oma-aloitteisesti kehittää tuotteidensa terveellisyyttä, kuten esimerkiksi vähentämällä sokerin määrää.
Myös muiden virvoitus- ja energiajuomien sokeripitoisuus on korkea. Esimerkiksi Suomessa Fanta ja Sprite sisältävät sokeria 10–11 grammaa/dl. Yksi juotava annos (tyypillisesti 3,3–5 dl) nostaa päivän lisätyn sokerin saantia tuntuvasti.
Sokerin verotus kannustaa elintarvikeyritysten tuotekehitystä ja muuttaa kulutusta
Sokeripitoisten virvoitusjuomien kulutusta voidaan ohjata maltillisemmaksi veroratkaisuilla.
Iso-Britannia otti porrastetun sokeriveron käyttöön huhtikuussa 2018: vero on 18 penniä litralta, jos sokeria on yli 5 grammaa/dl ja 24 penniä litralta, jos sokeria on yli 8 grammaa/dl. Vero on edistänyt tuotekehitystä ja alentanut juomien sokeripitoisuuksia.
Isossa-Britanniassa Coca-Colan emoyhtiö ei muuttanut klassisen Coca-Colan sokeripitoisuutta, joten sen hinta on korkeampi kuin keinotekoisia makeutusaineita sisältävien juomien. Sen sijaan yhtiö vähensi Spriten ja Fantan sokeripitoisuutta aiemmasta puoleen eli viiteen grammaan desilitralta välttääkseen veroseuraamuksia.
Muualla maailmassa, kuten Suomessa, Fantan sokeripitoisuus on yli 11 g/dl eli yli kaksinkertainen verrattuna Isoon-Britanniaan.
Verotuksen lisäksi vähintään yhtä tärkeitä sokeripitoisten juomien kulutuksen ohjaamisessa maltillisemmaksi ovat markkinoinnin säätely ja arkisen ruokaympäristön kokonaisvaltainen kehittäminen. Arkisen ruokaympäristömme tulee olla sellainen, jossa terveelliset elintarvikevalinnat ovat houkuttelevia ja helppoja kaikenikäisille. Tähän tarvitaan monen elintarvikealan toimijan päämäärätietoista yhteistyötä ja sitä tukevaa pitkäjänteistä ravitsemus- ja terveyspolitiikkaa.
Limsoista ei saa välttämättömiä ravintoaineita ‒ huomio ruokavalion kokonaisuuteen
Kansanterveyden edistämisen näkökulmasta on keskeistä, millaisessa roolissa juomat ovat kokonaisruokavaliossa.
Limsat, sokerilla tai ilman, ovat ravintoainetiheydeltään heikkoja – niistä saa helposti paljon energiaa, mutta suojaravintoaineita niissä ei ole. Tämän vuoksi runsas virvoitusjuomien nauttiminen voi vaarantaa joidenkin väestöryhmien, erityisesti lasten ja vähän liikkuvien nuorten riittävän suojaravintoaineiden saannin.
Näin tapahtuu, kun nämä juomat syrjäyttävät ruokavaliosta ravintoainetiheydeltään hyviä elintarvikkeita, joita ovat muun muassa kasvikset, hedelmät, marjat ja täysjyväviljatuotteet. Juuri näiden elintarvikkeiden osuuden kasvattaminen ruokavaliossa on keskeisin koko väestön ravitsemusta parantava muutos.
Juomien kulutukseen on hyvä kiinnittää huomiota. Terveyden kannalta paras janojuoma on puhdas vesi.
Sokeripitoiset juomat tuovat vain vähän kylläisyyden tunnetta ja niistä kertyy helposti ylimääräistä energiaa, minkä vuoksi runsas sokeripitoisten juomien nauttiminen altistaa lihomiselle. Myös hampaat kärsivät sokeripitoisista ja happamista juomista.
Keravalla tehdään Suomen Coca-Colat: yksikään ihminen Suomessa ei tiedä klassikkojuoman reseptiä.
Niina Kaartinen erikoistutkija Kansanterveyden edistäminen, THL
Heli Kuusipalo erikoistutkija Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.